**MØTEBOK**

|  |  |
| --- | --- |
| **Råd** | Eidsberg menighetsråd |
| **Møtedato** | 07.12.23 |
| **Møtetid** | 1830-20.30 |
| **Møtested** | Hærland kirkestue |

Til stede: Kari Undeland, Lise Undrum, Rasmus Glomsrud, Synnøve Lundeby, Annette Kanehl, Åshild Moen Arnesen, Bjørn Solberg. Jul-Sverre Haugerud

Meldt forfall: Helga Frøyset, Tore Mysen og Espen Volden. Vara Jul-Sverre Haugerud møtte for Frøyset; ingen vara møtte for Mysen og Volden.

 Med 7 medlemmer til stede var rådet beslutningsdyktig

**Sakliste**

**Sak 19/24: Godkjenning av innkalling og sakliste**

Vedtak: Innkalling og sakliste godkjennes.

**Sak 20/24: Orienteringssaker**
**a) Fra sognepresten:**Gøy å følge kirken i november. Hatt lysmesse og familiegudstjenester – flott å se at folk strømmer til kirkene i førjulstid. 300 barn til sammen på barnehagegudstjenestene disse dager. Er også mange skolegudstjenester for tida. Varmer å få gode ord på vei ut av soknepreststillingen.
**b) Fra daglig leder:**Mye som skjer i kirkene nå i førjulstida. Sakristiet i Mysen blir flott. Staben var med på julegateåpning og har ryddet i Mysen kirke. Gode tilbakemeldinger på skolegudstjenester. Det er blitt ansatt daglig leder i fast stilling.
**c) Fra fellesrådet:**
Fellesrådet har hatt sitt første møte, hvor Bjørn Solberg ble valgt til leder (Eidsberg) og Sigmund Lereim (Spydeberg) ble nestleder. Byggeprosess på Askim kirkekontor går sin gang. Anne-Grethe Larsen er i gang for fullt som kirkeverge.
**d) Fra leder:** Sendt søknad om å få garanti for låneopptak til Skogstjerna bhg både til kommunen og til bispekontoret – kommunes økonomisjef, Ståle Ruud, følger opp og skal sende sak til kommunedirektør. Har fulgt opp kassererordningen overfor kirkevergen, håper på mer hjelp fra kirkekontoret i 2024.
**e) Om misjonsprosjektet:**
Eidsberg har prosjekt/avtale med NMS. Inngått for omtrent tre år siden, og forpliktet oss på 10.000 kroner i året til Mali. Misjonsutvalget jobber med dette. 17. mars blir det misjonsfest etter gudstjenesten. Utvidet kirkekaffe.
**f) Om KIME:**Fjerde nummer kom i postkassene nå i slutten av november. Det skal være minst én fra hvert sokn. Solveig Tjernæs Vormeland er i redaksjonen, og Bjørn S har vært der i fire år. Går inn i vår 5. årgang.
**g) Komitéreferater:**Hatt møte i Mysen kirkekomité og gikk gjennom ofringer og drøftet diverse. Ny komite satt. Tore Mysen, Lise Undrum, Agnes Duserud og Bjørn Solberg.

Vedtak: Tas til orientering

**Sak 21/24 Møteplan for 2024.**
Møteplanen for fellesrådet er klar. Menighetsrådet skal i løpet av året ha et møte med de ansatte, enkeltvis eller samlet. MR-leder foreslo at det første møtet i januar blir et møte der alle ansatte i Eidsberg menighet inviteres.

 **Møtetidspunkt for MR-møter:** 18.30-20.30.

 Forslaget er slik:

 MR FR

 Ti 23.01.24 Ti 16.01.

 Ti 27.02.24 On 06.03

 To 04.04.24 On 10.04.

 Ti 14.05.24 To 06.06.

 Ti 11.06.24

 To 22.08. To 19.09

 Ti 24.09.

 On 29.10. On 30.10.

 Ti 03.12. To 12.12.

Vedtak: Møteplanen vedtas, men er åpen for endringer om det blir behov. Teamet inviteres til første møte etter nyttår, 23. januar.

**Sak 22/24: Ofringer i kirkene våre i 2024**.

Kirkekomiteene har levert forslag. Det er vanlig at søndagen det er TV-aksjon går ofringen til denne. Det kom innspill om at en av ofringene til høsten bør gå til Kime. Det er kommet et oppfordring til ofring til Evangelical church of Jordan and The holy land. MR-leder foreslår til ofring til denne kirken 1. nyttårsdag.

 Vedtak:

1. Det skal være ofring til Kirkens Nødhjelp i alle kirkene på julaftensgudstjenestene.
 2. Ofringen 1. juledag i Eidsberg skal være til NMS.
 3. I alle kirkene skal det være minst én ofring til menighetens misjonsprosjekt i Mali.
 4. Ofringene ellers skal være i tråd med forslaget fra kirkekomiteene.

5.Ofringen 1. Nyttårsdag 2024 går til Evangelical Lutheran Church of Jordan and the Holy Land.

**Sak 23/24: Økonomi - praktiske løsninger**.
 Oppfølging av diskusjonen på forrige møte. Det viser seg at verken Spydeberg eller Trøgstad har kasserer, alle fakturaer sendes kirkekontoret. MR-leder Bjørn er i dialog med kirkevergen om hvordan dette skal løses best mulig for Eidsberg menighet.

 Vedtak: Saken tas til orientering.

**Sak 24/24: Budsjett 2024**.
 MR-leder hadde tatt utgangspunkt i budsjettforslag fra forrige møte og la fram dette. MR ble minnet om at det bør drøftes om det finnes inntektsbringende tiltak, og at fra 2024 må i Eidsberg menighetsråd betale strøm, vann, kloakk for Eidsberg kirkestue, mens utgiftene til MMHB er et driftstilskudd, tilsvarende kan det bli for Trømborg menighetshus. Det kan også bli noe mer utgifter på musikk og kultur.

Vedtak: Menighetsrådet vedtar det fremlagte forslaget som foreløpig budsjett. MR vi ha ny behandling av budsjettet på sitt møte 4. april.

**Sak 25/24: 17.mai-feiringen 2024**
 I 2023 påtok Den norske kirke i Eidsberg ansvaret for å organisere 17.mai- feiringen i Eidsberg. Dette var kommunen godt fornøyd med, det samme gjaldt korpsene. Det var i all hovedsak Leif Ingvald Skaug som sto for organiseringen, med noe praktisk hjelp, bl.a. til riggingen på Kulturtorget.

 Kommunens kulturetat ser gjerne at vi påtar oss ansvaret også i 2024, spørsmålet er om vi har ressurser til det. MR-leder har hatt kontakt med FAU, fått svar fra to skoler. Leif Ingvald har laget en oversikt over oppgavene han utførte i 2023 knyttet til 17. mai. Det ble drøftet om menighetsrådet eller teamet skal stå for dette. Menighetsrådet ser det som svært utfordrende for MR og teamet å ta ansvar for 17. mai 2024, og ønsker at noen andre tar jobben.

 Vedtak: Menighetsrådsleder skriver et avslagsbrev til kulturetaten i kommunen, hvor det står at kirken ikke tar på seg å være arrangør, men at kirken eventuelt kan stille med noen til komité. Leif Ingvald Skaug har sagt seg villig til å lede barnetoget på selve dagen.

**Sak 26/24: Medarbeidere, kirkekomiteer og utvalg; hvordan er situasjonen?**
 Det er blitt sendt ut e-post til mange om de ønsker å bidra inn mot gudstjeneste eller kirkekomiteer. Mange har svart positivt på denne. Det ser ut til at det er nok frivillige i Eidsberg og Mysen, og at vi har tilstrekkelig antall klokkere i alle kirkene. Det mangler kirkeverter i Hærland, og muligens i Trømborg. Dette kan kanskje løses ved frivillige fra andre deler av Eidsberg.

 Det kom opp nye navn fra Trømborg. Kanskje kan noen i Melleby sanitetsforening utfordres til å kirkeverter? Bør MR invitere seg selv på besøk til et møte?

 Når det gjelder utvalgene, ser situasjonen slik ut:

 Gudstjenesteutvalget
 Prester og organist er obligatorisk, + iallfall én prest.
 Helga Frøyset
 Ragnhild Kruse

 Misjonsutvalget
 Annvor Glomsrud
 Ragnhild Kruse
 Helga Frøyset

 Musikkutvalget
 Anne Weydahl
 Synnøve Lundeby
 Organisten

 Trosopplæringsutvalget
 Menighetsrådet har vært utvalg siste periode. Menighetspedagogen ønsker at den ordningen fortsetter.

 Diakoniutvalg

 Har ikke vært virksomt siste periode. Diakonen ser gjerne at det opprettes et utvalg; ev. at MR også tar den funksjonen

 Vedtak: Samtalen tas til orientering.

**Sak 27/24: Eventuelt** Spørsmål fra Kari Undeland: Det har vært få 50-årskonfirmantene i Trømborg de siste årene. Skal vi bestemme at Trømborgkonfirmantene spiser lunsj i Mysen etter gudstjenesten, slik det også har blitt de siste årene? Da må Mysen og Trømborg ha 50-årskonfirmantergudstjeneste samme dag. Menighetsrådet anbefaler at 50- årskonfirmantene markeres i Trømborg og Mysen i samme dag, og at det bør være felles lunsj.

Behov for brannvakter til Trygve Skaug-konsert i Hærland kirke 17. desember: Kari og Torbjørn Undeland meldte seg til konserten 20.30.

 Vedtak: Tas til orientering.

Bjørn Solberg Åshild Moen Arnesen

Leder i menighetsrådet Referent/Daglig leder i team Eidsberg